Наставно-научно веће Филозофског факултета Универзитета у Београду на седници одржаној 12.5.2022. године изабрало нас је у стручну комисију за утврђивање услова за стицање звања ИСТРАЖИВАЧ САРАДНИК заДејану Глишић, докторанда на Одељењу за филозофију Филозофског факултета Универзитета у Београду.

На основу увида у поднету документацију и научни рад кандидаткиње, Комисија подноси следећи

**ИЗВЕШТАЈ**

Дејана Глишић рођена је 18.02.1992. у Београду. Основне академске студије завршила је на Филозофском факултету Универзитета у Београду. Тема завршног рада била је*О разлици између негативног и позитивног схватања слободе*, а ментор на изради рада био је проф. др Иван Младеновић. Просечна оцена током основних студија била је 9,37. Мастер студије такође је завршила на Филозофском факултету Универзитета у Београду, на Одењењу за филозофију. Тема мастер рада била је *Значај слободе у контексту савремене филозофије политике*, а ментор на изради рада био je проф. др Иван Младеновић. Мастер академске студије завршила је са просечном оценом 10,00. Током студија била је награђивана општинском стипендијом, као и похвалницама за присуство и учешће на неколико филозофских конгреса.Тренутно је на докторским студијама на Филозофском факултету Универзитета у Београду. Одбранила је тему докторске дисертације под називом *Идеја јавног ума у историји политичке мисли и Ролсовом политичком либерализму*.

Од 2018. године ангажована је као стипендисткиња Министарства просвете, науке и технолошког развоја Републике Србије у оквиру пројекта *Динамички системи у природи и друштву: филозофски и емпиријски аспекти*, чији је носилац Институт за филозофију Филозофског факултета у Београду.Ангажована је у настави као докторант на предмету Филозофија политике од 2018. године.У школској 2015/16 години обављала је функцију студента продекана на Филозофском факултету.

Објавила je рад под називом „Срећа као циљ демократије“ у научном часопису *Тheoria*:

Глишић, Дејана (2021), „Срећа као циљ демократије“, *Тheoria*, бр. 1, ISSN 0351-2274, Српско филозофско друштво, Београд, стр. 113-127.

На основу увида у биографију и библиографију Дејане ГлишићКомисија закључује да кандидаткиња испуњава све услове за избор у звање истраживач-сарадник, за ужу научну област Филозофија (у области друштвено-хуманистичких наука), и предлаже Наставно-научном већу Филозофског факултета Универзитета у Београду да донесе одлуку о избору Дејане Глишић у звање ИСТРАЖИВАЧ САРАДНИК.

У Београду, 19. 05. 2022.

Комисија:

Проф. др Иван Младеновић

Доц. др Ева Камерер

Доц. др Ивана Јанковић